**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНСКА УПРАВА**

**ОПШТИНЕ ИРИГ**

**Служба за инспекцијске послове**

**Комунална инспекција**

Дана: 07.12.2020. године

ИРИГ

 **СТРАТЕШКИ ПЛАН РАДА КОМУНАЛНЕ ИНСПЕКЦИЈЕ ОПШТИНЕ ИРИГ**

 **ЗА ПЕРИОД 2020-2025.године**

 **УВОД**

Правни основ за доношење Стратешког плана комуналне инспекције општине Ириг је у Закону о инспекцијском надзору („Службени гласник РС“ бр. 36/2015 чл.10). Комисија за координацију инспекцијског надзора општине Ириг, на предлог шефа службе за инспекцијске послове, даје мишљење на Стратешки план инспекцијског надзора комуналне инспекције општине Ириг за период 2020-2025.годину којим на основу процене стања, утврђује приоритете у обављању послова комуналне инспекције и даје развојне, организационе, кадровске и друге основне смернице за даљи рад.

У складу са стратешким планом комунална инспекција сачињава Годишњи план рада и доставља исти комисији за координацију инспекцијског надзора општине Ириг на усвајање. Стратешки план и годишњи план рада комуналне инспекције усклађују се пре доношења са прописима и одговарајућим планским актима, као и са ставовима о приоритетима за безбедност људи и имовине у граду.

Поред тога што постоји законска обавеза за израду овог плана, сврха истог је унапређење све укупног живота на територији општине Ириг, уз неопходну сарадњу са грађанима, полицијом и инспекцијским службама.

Основни принципи у раду комуналне инспекције су: законитост, професионализам, сарадња и сразмерност, у циљу побољшања и промовисања рада комуналне инспекције, утемељеног на пружању услуга грађанима.

Програмске активности комуналне инспекције заснивају се на законским овлашћењима, изворним и пренесеним надлежностима, као и утврђеним приориотетним потребама наше Општине. Посебне активности ће бити усмерене на стварању повољнијег амбијента за развој позитивних односа комуналне инспекције са јавношћу.

Рад комуналне инспекције усмераваће се на превенцију негативних појава и треба да заживи као савремени концепт у нашој Општини. То је организациона стратегија која промовише ново партнерство између грађана и инспекције. Она је базирана на примеру да инспекција и заједница морају да раде заједно као равноправни партнери да би идентификовали и одредили приорите те и решили актуелне проблеме ради побољшања све укупног квалитета живота на територији општине Ириг. Тесне релације заједнице и комуналне инспекције подстичу грађане да указују на проблеме. Овај модел даје предност активном приступу проблемима, који се темељи на партнерству с грађанима и исказаним потребама заједнице али не искључује ни самоиницијативно поступање, као ни реактивно деловање на већ извршена кажњива дела.

Због тога су едукација грађана о сарадњи и мерама превенције, израда упутстава за поштовање комуналног реда, идентификација проблема и њихово решавање, као и међусобно поверење, битни сегменти успешног рада и резултата комуналне инспекције.

Квалитетан и ефикасан рад комуналне инспекције општине Ириг, као надзорне службе у систему локалне самоуправе, захтева одговарајућу пажњу надлежних органа и грађана, чему доприноси доношење овог стратешког документа. Дугорочно планирање развоја комуналне инспекције треба да обезбеди њено успешно деловање у граду са сложеном проблематиком одржавања комуналног и другог јавног реда. У ту сврху анализирана су почетна искуства и општи контекст у коме комунална инспекција делује. Остварујући своју улогу, на одређен начин између инспекцијских служби и полиције, комунална инспекција треба да постане истински сервис у служби грађана са којима гради партнерске односе, а ради заштите њихових права и интереса.

**I СВРХА И УНУТРАШЊЕ УРЕЂЕЊЕ КОМУНАЛНЕ ИНСПЕКЦИЈЕ**

Комунална инспекција општине Ириг, основана је у складу са Законом о комуналној делатности ("Службени гласник Републике Србије",број88/11 и 104/2016) и Одлуке о општинској управи ("Службени лист општинa Срема",број 38/2008, 29/2009, 6/2010, 8/2017, 17/2018 и 19/2018) за обављање законом и другим прописима и општим актима утврђених комуналних и других послова, чијим обављањем се обезбеђује извршавање послова из надлежности општине Ириг (у даљем тексту: Општине) у областима и то: снабдевања водом; одвођења отпадних и атмосферских вода; јавне чистоће; превоза и депоновања комуналног и другог отпада; паркирања; постављања привремених монтажних објеката; контроле радног времена субјеката надзора; одржавања комуналних објеката, пијаца, гробаља, паркова, зелених и других јавних површина, јавне расвете, стамбених и других објеката.

**1.Унутрашње уређење и људство комуналне инспекције**

Одлуке о општинској управи ("Службени илист општина Срема", 38/2008, 29/2009, 6/2010, 8/2017, 17/2018 и 19/2018) и Правилником о организацији и систематизацији радних местау општинској управи Ириг, а сагласно одредбама Закона о комуналним делатностима ("Службени гласник Републике Србије", број 88/11 и 104/2016), комунална инспекција општине Ириг је образована у саставу Службе за инспекцијске послове општинске управе општине Ириг.

Комуналном инспекцијом руководи шеф службе за инспекцијске послове.

Правилником о унутрашњој организацији и систематизацији радних места у комуналној инспекцији је систематизовано:

|  |  |
| --- | --- |
| **Број****извршиоца** | **Назив службеног места за спровођење инспекцијских надзора** |
| **1** | Шеф службе за инспекцијске послове |
| **1** | Комунални инспектор |

Комунални инспектор испуњава законске услове за вршење послова на која je систематизован.

Шеф службе за инспекцијске послове је дужан да организују планске активности стручног оспособљавања и усавршавања рад комуналне инспекције кроз реализацију наставе, курсева и семинара, а све у циљу подизања општег нивоа професионалног поступања, при чему се мора обратити посебна пажња на унапређење комуникације са грађанима и развијање односа поверења и партнерства комуналне инспекције и заједнице.

**2.Правни оквир поступања комуналне инспекције**

Прописи на основу којих комунална инспекција предузима инспекцијска овлашћења бројни су и присутна је тенденција њиховог даљег увећања, или се пак очекује ревизија постојећих и доношење новијих текстова.

За сада Комунална инспекција поступа на основу следећих закона и општинских одлука:

**1.** Закон о општем управном поступку; (Сл.гл РС бр.18/16)

**2.** Закон о комуналним делатностима (Сл.гл РС бр.88/11 и 104/2016)

**3.** Закон о прекршајима (Сл.гл РС бр. 65/13, 13/2016 и 98/2016 – Одлука УС)

**4.** Закон о инспекцијском надзору (Сл.гл РС бр.36/15)

**5.** Закон о сахрањивању и гробљима(Сл. гласник СРС“, бр. 20/77, 24/85 и 6/89 и „Сл. гласник РС“, бр.

53/93, 67/93, 48/94, 101/05 – др. закон и 120/12 - одлука УС)

**6**.Закон о становању и одржавању зграда (Сл.гласник РС бр.104/2016)

**7.** Уредба владе о начину уништавања коровске биљке амброзије;

**8.** Уредба о одржавању стамбених зграда и станова (Сл.гласник бр.43/93)

**9.** Одлука о обављању комуналних делатности („Сл. лист. Општине Ириг“ Пречишћен текст бр. 5/2018 )

**10.** Одлуку о димничарским услугама на територији општине Ириг ("Службеном листу општина Срема", бр. 33/2019)

**11.** Одлуку о Комуналној инспекцији општине Ириг ("Службеном листу општина Срема", бр. 31/2013)

**12.** Одлуку о обезбеђивању јавног осветљења на територији општине Ириг ("Службеном листу општина Срема", бр. 33/2019)

**13.** Одлуку о одређивању делатности хватања и збрињавања напуштених и изгубљених паса и мачака и сакупљања њихових лешева као комуналне делатности на територији Општине Ириг ("Службеном листу општина Срема", бр. 32/2012)

**14.** Одлука о одржавању чистоће на територији општине Ириг ("Службеном листу општина Срема", бр. 17/2013, 22/2013, 13/2014 и 27/2016)

**15.** Одлука о одржавању чистоће на територији општине Ириг ("Службеном листу општина Срема", бр. 17/2013, 22/2013, 13/2014 и 27/2016)

**16**. Одлуку о одржавању јавних зелених површина на територији општине Ириг ("Службеном листу општина Срема", бр. 4/2019

**17.** Одлука о одвођењу и пречишћавању отпадних и атмосферских вода на територији општине Ириг ("Службеном листу општина Срема", бр. 4/2019

**18.** Одлуку о општем кућном реду у стамбеним и стамбено-пословним зградама на територији општине Ириг ("Службеном листу општина Спрема", бр. 27/2017

**19.** Одлука о Општинској управи општине Ириг "Службеном листу општина Срема", бр. 16/2019 и 3/2020.

**20.** Одлуку о пијацама ("Службеном листу општина Срема", бр. 4/2019

**21.** Одлуку о поверавању обављања комуналних делатности Јавном предузећу "Комуналац" Ириг ("Службеном листу општина Срема", бр. 10/2015

**22.** Одлука о радном времену угоститељских, трговинских и занатских објеката ("Службеном листу општина Срема", бр. 27/2017, 35/2017 и 23/2018

**23.** Одлуку о снабдевању водом за пиће на територији општине Ириг ("Службеном листу општина Срема", бр. 4/2019

**24.** Одлуку о управљању гробљима и сахрањивању на територији општине Ириг

("Службеном листу општина Срема", бр. 33/2019)

**25.** Одлуку о условима за држање и заштиту домаћих животиња на територији општине Ириг ("Службеном листу општина Срема", бр. 28/2011, 32/2012 и 13/2014

**3.Овлашћења комуналне инспекције, опрема, материјал и техничка средства**

 Инспектор у складу са законским овлашћењима и надлежностима врши:

- Надзор над радом јавних комуналних предузећа која пружају комуналне услуге: контрола обављања комуналних делатности по основу уговора о финансирању поверених послова; надзор над извршењем квалитета обављања комуналних делатности;

- Надзор из области уређења грађевинског земљишта: надзор над одржавањем комуналних објеката и уређаја на површинама јавне намене; надзор над враћањем јавне површине у првобитно стање;

- Надзор над спровођењем закона и прописа из области комуналне.делатности: одржавања јавне хигијене у насељеним местима општине Ириг; одвожења и депоновања смећа ;одржавања зелених и рекреативних површина;обављања делатности одржавања гробља и сахрањивања; послова зоохигијенске службе; пружања пијачних услуга;одржавања улица, путева и других јавних површина ;пружања услуга снабдевања водом и одвођења и пречишћавања отпадних вода;пружања услуга снабдевања топлотном енергијом, држања домаћих животиња;коришћења јавних паркиралишта;придржавања прописаног радног времена угоститељских и других објеката у општини; постављање и начин коришћења привремних и монтажних објеката на територији општине Ириг.

-Вођење посебних евиденција у складу са законом, као и други послови инспекцијског надзора у области комуналне делатности;

- Вођење управног и извршног поступка;

- Доношење управних аката и обављање управних радњи у поступку инспекцијског надзора из области комуналне делатности;

- Подношење прекршајног налога и захтева за покретање прекршајног поступка;

- Подношење пријава за привредни преступ;

- Припремање извештаја и информација о извршеном инспекцијском надзору;

- Извршава ванредне инспекцијске прегледе по поднетим представкама;

- Сарађује са другим инспекцијским и другим органима

- Врши увид у документа других органа ради спровођења инспекцијског поступка.

Материјалне и техничке ресурсе које инспекција користи у вршењу инспекцијског надзора су: једно возило и сва опрема неопходна за вршење инспекцијског надзора (рачунари, фото апарати, камере, мобилни телефоне ...)

**4. Пратећи послови комуналне инспекције**

Комунална инспекција ће водити евиденције поднетих пријава, петиција и предлога грађана, поднетих притужби на рад комуналних инспектора, привремено одузетих предмета, службених легитимација, опреме и средстава као све друге евиденције у складу са Законом о инспекцијском надзору (Сл.гл РС бр.36/15).

**5.Начин рада комуналне инспекције**

Послови комуналне инспекције обављаће се организованим присуством комуналних инспекције на местима одржавања реда, предузимањем других превентивних мера и применом законом предвиђених овлашћења комуналних инспектора .

У свом раду комунални инспектори ће се руководити принципом рада са најмањим штетним последицама. Континуирано ће се планирати и организовати сталне и посебне акције, којима би се према процени, на основу временске и просторне заступљености прекршаја комуналног реда, вршио појачани надзор ради спречавања вршења прекршаја којима се нарушава комунални ред. Ради успешног обављања послова из надлежности комуналне инспекције неопходно је остварити пуну сарадњу са Прекршајним судом, те кроз редовне контакте, уз обостране иницијативе, обезбедити квалитетно доказивање прекршаја, обраду захтева за покретање прекршајног поступка и ефикасно поступање по поднетим захтевима.

**6. Сарадња комуналне инспекције**

Обављајући послове из своје надлежности, комунална инспекција у складу са Законом о инспекцијском надзору и другим прописима којима се уређује обављање комуналних и других послова из надлежности општине, сарађује са:

* грађанима,
* инспекцијским службама ,
* полицијом и
* судским органима.

**6.1.Сарадња са грађанима**

Комунална инспекција у обављању својих послова ослања се посебно на сарадњу са грађанима, тако да својим радом у локалној заједници промовише партнески однос између себе и грађана.

Комунална инспекција у редовном обављању послова сарађује са грађанима који јој пријаве, петиције и предлоге у вези са комуналним редом, подносе писаним путем и електронском поштом (на званичној интернет презентацији општине путем сервиса грађана -"Систем48"), а у хитним случајевима телефоном и непосредним усменим обраћањем, о чему комунална инспекција прави службену забелешку.

Комунална инспекција дужна је да грађане, на њихов захтев, обавести о исходу поступања.

Оваквим односом грађана уз деловање комуналне инспекције које подразумева да се при организованом присуству на терену, патролном делатношhу, уочавају и одређеним мерама спречавају и отклањају постојећи проблеми, може се постиhи заједнички циљ.

Комунална инспекција спроводи едукацију грађана о облицима сарадње, мерама превенције и смерницама како избећи сваку врсти нарушавања, пре свега комуналног и другог законом утврђеног реда.

Најбитнији сегмент у овом процесу је међусобно поверење грађана и комуналне инспекције.

Планиран је обилазак и свих основних школа у Граду и презентовање функционисања рада службе и њених надлежности. Осим тога, Комунална инспекција ће суграђанима делити различит информативни материјал у циљу упознавања грађана са надлежностима и радом комуналне инспекције. Са органима месних заједница успоставиће се непоредна комуникација, ради предочавања и предузимања активности, сходно законским овлашћењима, на решавању конкретних проблема комуналног и другог реда на њиховом подручју.

На званичној интернет презентацији општине, комунална инспекција ће имати посебну страницу на којој ће бити доступни сви релевантни подаци о њеном раду, као и текстови прописа које комунална инспекција примењује. На тај начин ће се значајно допринети повећању транспарентности деловања комуналне инспекције.

**6.2. Сарадња са инспекцијским службама**

Комунална инспекција сарађује са инспекцијским службама како општинским тако и републичким, сагласно са Законом о инспекцијском надзору(Сл.гл РС бр.36/15).

У обављању послова из делокруга своје надлежности, сагласно са Законом о инспекцијском надзору (Сл.гл РС бр.36/15) инспекције су дужни да међусобно сарађују кроз следеће облике сарадње:

* + 1. планирање надзора и предузимање заједничких мера и активности,
		2. пружање непосредне помоћи,
1. . међусобно обавештавање и
2. . размена информација

У досадашњем периоду, комунална инспекција највиши вид сарадње остварила је са општинским инспекцијама , при чему се сарадња може оценити као успешна.

Организационе претпоставке за квалитетну сарадњу комуналне инспекције и инспекцијских служби општинске управе добро су постављене самом чињеницом да су комунална инспекција и остале инспекцијске службе организоване у Служба за инспекцијске послове општинске управе, општине Ириг. Сарадња се одвија континуирано кроз реализацију заједничких контролних активности, размену информација, достављање неопходних података, заједничким инспекцијским надзорима итд.

* 1. **Сарадња са полицијом**

Комунална инспекција остварује сарадњу са Полицијском станицом Ириг, а она се огледа у достављању личних података за грађане, података за моторна возила и других података, као и у пружању непосредне помоћи када је потребно утврђивање идентитета прекршилаца, односно када је оправдано њихово задржавање, или пак привођење у случајевима извршења кривичних дела. Комунални инспекција има стутус службеног лица и сваки напад на његов физички интегритет санкционише се у кривичном поступку, а кривичне пријаве за кривична дела против државних органа подноси месно надлежна полицијска станица.

Према Законом о инспекцијском надзору(Сл.гл РС бр.36/15), комунална инспекција може развијати и посебне облике сарадњеса полицијом на основу договорених заједничких циљева.

Сарадња се одвија у оквиру планираних заједничких акција полиције, претежно оријентисаних на безбедносне и друге контроле током ноћног рада угоститељских објеката (тзв. рације).

Како би се подигао ниво међусобне сарадње, комунална инспекција планира да иницира одржавање периодичних заједничких састанака са полицијом на којима би се анализирало стање безбедности у Општини, посебно очекивана и остварена улога комуналне инспекције на пољу заштите људи и добара, као и да интезивира размену потребних информација.

**6.4. Сарадња са правосудним органима**

У циљу ефикаснијег процесуирања откривених прекршаја из надлежности комуналне инспекције, унапредиће се сарадња са Прекршајним судом у Нови Сад , судска јединица Ириг (у даљем тексту: Прекршајни суд) ради заједничког решавања проблема везаних за примену прописа Општине. Комунална инспекција је у досадашњем периоду оствривала сарадњу са Прекршајним судом која се може оценити као успешна.

 **II АНАЛИЗА САДАШЊЕГ СТАЊА**

Радом комуналне инспекцијеу локалној заједници промовише се партнерство између комуналне инспекције и грађана тако да инспекција и заједница морају да раде заједно као равноправни партнери да би идентификовали и одредили приоритете и решили актуелне проблеме са циљем побољшања свеукупног квалитета живота у општини који подразумева чистију и уреднију општину, сигурније и мирније окружење за живот и пријатнији боравак у општини како његових суграђана тако и свих који дођу у њега.

Комунална инспекција општине Ириг, у складу са Законом о комуналним делатностима, своје задатке реализује сагласно одредбама поменутог Закона, одлукама Скупштине општине Ириг и тренутног стања комуналног реда у граду.

Рад комуналне инспекције у извршавању задатака је усклађен са начелима и принципима поступања.

У досадашњем раду постигнути су задовољавајући резултати, али да би се постигао стратешки циљ комуналне инспекције, потребан је дужи период, како би резултати рада били више видљиви. Реализацијом Стратешког плана кроз извршавање задатака утврђених у годишњим плановима поступно ће се остваривати циљеви и задаци из Стратешког плана рада комуналне инспекције.

Грађани су кроз медијску кампању, упознавани са овлашћењима и пословима комуналне инспекције. Та кампања створила је утисак да је комунална инспекција у могућности да реши све општинске комуналне проблеме .У складу са тим, евидентно је да је број пријава и број последичних активности у сталном порасту.

Присутност такозване "сивој економији" и продаја разних производа како пољопривредних тако и осталих је појава на јавним површинама које нису намењене за продају, најчешће тротоарима, на местима са великом фреквенцијом људи (пијаце, значајне раскрснице, пешачке зоне, итд.). Уз њих, са циљем стварања што веће зараде, исте радње врше и лица која обављају уличну продају у већем обиму, али избегавају да плате предвиђену накнаду за коришћење јавних површина за такве активности . Оваквим поступцима та лица на више начина ремете права других грађана на уређен живот, као и право локалне самоуправе да убира изворне приходе у виду локалних комуналних и административних такси у поступцима издавања одобрења за заузеће површина јавне намене.

Ремећење кућног реда буком, као и прековременим рад угоститељских објеката, представљају знатан део пријава које комунална инспекција прима од незадовољних грађана.

Уз горе наведено, уочљиво је да је велики број пријава за ремећење кућног реда без основа, односно поступајући по пријави комунална инспекција уопште не затичу буку или пак затичу буку чија природа не оправдава примену репресије. Запажено је да, у случају таквих пријава, грађани покушавају да реше личне размирице преко комуналне инспекције, док је у једном делу евидентан низак праг толеранције.

Рад угоститељских објеката након прописаног радног времена углавном је узрок пријава грађана, без обзира на то да ли је извор буке музички уређај из угоститељског објекта или понашање лица која у касним ноћним односно раним јутарњим часовима напуштају те објекте. Интензивним контролама појединих објеката, које често имају за последицу изрицање прекршајних налога, комунална инспекција настојаће да смањи појаве кршења прописа о радном времену.

Надаље, као један од најизражених узрока пријава грађана може се навести проблем паса луrалица,као и извођење власничких паса супротно Одлуци о држању домаћих животиња. Имајући ово у виду, комунална инспекција посебну пажњу усмериће на контролу поштовања ове две одредбе.

Упркос кампањи о пословима комуналне инспекције у циљу што бољег упознавања грађана са својим пословима, и даље су присутне нејасноће о надлежностима комуналне инспекције. Комунална инспекција покушава да делимично помогне грађанима, упућујући их на надлежне институције и органе или преносећи запримљене информације одговарајућим службама.

Присутан је одређени број заузећа, односно бесправног коришћења јавних површина моторним возилима, одлагање отпада на локацијама које нису за то намењене, извођење опасних паса без заштитне брњице, стварање буке у стамбеним објектима у било које доба дана и ноћи, рад угоститељских објеката док год је то економски исплативо, узурпирање јавних паркиралишта и аутобуских стајалишта од стране ауто-такси превозника, без обзира на то да ли је такво понашање у складу са прописима и неписаним нормама.

Искуства стечена у досадашњем раду говоре да свест грађана постоји, али вишедеценијски спор и благ приступ санкционисању понашања које није у складу са вредностима развијеног друштва инхибира осећај одговорности појединца, при чему додатно запрећена казна нема довољно превентивно дејство.

Све претходно изнете чињенице говоре да је ситуација у којој се налази комунална инспекција веома комплексна, јер је потребно наћи и пратити границу између поштовања и спровођења прописаи омогућавања неких од основних људских права а то су право на миран живот и право на рад.

Комунална инспекција ће наставити да своје активности усклађује са обавезама проистеклим из прописа који регулишу послове комуналне инспекције, као и са потребама грађана општине Ириг.

У том циљу, један од корака је и креирање ове стратегије, која ће прецизирати циљеве и активности комуналне инспекције у наредних пет година.

Комунална инспекција ће приликом примене законских овлашћења, у циљу сузбијања прекршаја комуналног реда и подизања културе живљења на подручју Општине, поступати искључиво руководећи се начелима законитости, професионализма, сарадње и сразмерности и принципом рада са најмањим штетним последицама.

Овакво поступање комуналне инспекције је несумњива законска обавеза, али ће сигурно допринети стицању потребног поверења грађана. Достизање партнерског односа са грађанима и изградња њиховог поверења у комуналну инспекцију постићи ће се и јавношћу деловања и благовременим информисањем о активностима и постигнутим резултатима, уз непрестану едукацију о значају очувања животне средине и комуналне хигијене. Посебно ће се инсистирати на превентивном деловању комуналне инспекције, како би се предупредила потреба за коришћењем репресивних мера, чиме ће се допринети безбеднијем животу и заштити имовине.

У обављању својих послова, комунална инспекција делује као део јединственог ширег система. Због тога је неопходно да тесно сарађује са грађанима, правним лицима, градским органима, јавним предузећима и службама, као и са надлежним државним органима - полицијом, републичким и покрајинским инспекцијама и осталим институцијама.

**IП ВИЗИЈА**

Деловањем комуналне инспекције као службе општине Ириг, као привредног, културног и здравственог центра која треба да прерасте у партнера грађана у решавању заједничких проблема нарушавања градског реда, очекује се не само њихово решавање већ и решавање других проблема, чиме ће се створити услови да општина Ириг поприми изглед још уређеније и чистије општине.

У процесу реализације Стратешког плана, комунална инспекција изградиће партнерске односе са, свим организацијама локалне самоуправе и државним субјектима, где ће се уложити додатне активности које воде ка остваривању комуналног реда на територији општине Ириг.

Карактеристике рада комуналне инспекције у локалној заједници у остваривању постављене визије су следеће:

- унапређење размене информација и сарадње са заједницом;

 - подела одговорности између комуналне инспекције и заједнице;

- развијање међусобног поверења између комуналне инспекције и грађана;

 - едукација комуналне инспекције и заједнице и

 - развијање међусобних односа унутар колектива.

Комунална инспекција општине Ириг ће бити савремена, модерна служба која треба да буде идеални партнер грађана у решавању заједничких проблема нарушавања изгледа нашега града. Она треба пре свега да буде лидер у региону у квалитету извршавања послова из области комуналне делатности. Ово се може постићи стручношћу, идејама и квалитетним приступом припадника комуналне инспекције у обављању законом одређених послова, чиме се обезбеђује заштита животне средине, људи и добара, заштита и одржавање реда у коришћењу земљишта, простора, локалних путева, улица и других јавних објеката, као и несметано обављање законом одређених послова из надлежности општине.

**IV МИСИЈА**

Комунална инспекција у складу са својим надлежностима извршава комунално послове на територији општине присуством комуналних инспектора на местима одржавања реда, предузимањем превентивних мера и применом законом и одлукама града предвиђених овлашћења.

Мисија комуналне инспекције у остваривању постављене визије је следећа:

* развој и повећање степена свих видова превенције;
* повећање поверења у рад комуналне инспекције;
* повећање степена јавности рада комуналне инспекције;
* већа укљученост мањинских заједница ;
* стварање безбедније заједнице и други

За успешну реализацију мисије комуналне инспекције послови комуналне инспекције су разврстани у групе:

- одржавање комуналног и другог законом уређеног реда од значаја за комуналну делатност;

- вршење контроле над применом закона и других прописа и општих аката из комуналне области и других делатности из надлежности града;

- заштита животне средине, културних добара. локалних путева, улица и других јавних објеката од значаја за град;

- подршка спровођењу прописа којима се обезбеђује несметано одвијање живота у општини;

- очување општинских добара и извршавање других задатака из надлежности града (тј. одржавање општинског реда);

За реализацију постављене мисије комунална инспекција примењује следеће:

**а) У обављању послова комунална инспекција има следећа овлашћења ради утврђивања чињеница и могућност за предузимање мера:**

1) изврши увид у јавне исправе и податке из регистара и евиденција које воде надлежни државни органи, органи аутономне покрајине и органи јединице локалне самоуправе и други имаоци јавних овлашћења ако су неопходни за инспекцијски надзор, а није могао да их прибави по службеној дужности, и да их копира, у складу са законом;

2) изврши увид у личну или другу јавну исправу са фотографијом која је подобна да се идентификују овлашћена лица у надзираном субјекту, друга запослена или радно ангажована лица, физичка лица која су надзирани субјекти, сведоци, службена лица и заинтересована лица, као и физичка лица затечена на месту надзора;

3) узима писане и усмене изјаве надзираних субјеката - физичких лица и заступника, односно овлашћених лица у надзираном субјекту - правном лицу и других запослених или радно ангажованих лица, сведока, службених лица и заинтересованих лица, и да их позива да дају изјаве о питањима од значаја за инспекцијски надзор;

4) наложи да му се у одређеном року ставе на увид пословне књиге, општи и појединачни акти, евиденције, уговори и друга документација надзираног субјекта од значаја за инспекцијски надзор, а у облику у којем их надзирани субјекат поседује и чува;

5) врши увиђај, односно прегледа и проверава локацију, земљиште, објекте, пословни и други нестамбени простор, постројења, уређаје, опрему, прибор, возила и друга наменска превозна средства, друга средства рада, производе, предмете који се стављају у промет, робу у промету и друге предмете којима обавља делатност или врши активност, као и друге предмете од значаја за инспекцијски надзор;

6) узме потребне узорке ради њиховог испитивања и утврђивања чињеничног стања, у складу са посебним законом и прописима донетим на основу закона;

7) фотографише и сними простор у коме се врши инспекцијски надзор и друге ствари које су предмет надзора;

8) предузме друге радње ради утврђивања чињеничног стања према овом и посебном закону.

**б) Поред овлашћења из тачке а), комунална инспекција може, када је за то овлашћена законом, другим прописом и општим актима општине предузимати следеће мере:**

1. Превентивне мере

а) упозоравање надзираног субјекта о његовим обавезама из закона и других прописа, као и о прописаним радњама и мерама управљеним према надзираном субјекту и санкцијама за поступања супротна тим обавезама;

б) указивање надзираном субјекту на могућност наступања штетних последица његовог пословања или поступања;

в) налагање надзираном субјекту предузимања или уздржавања од одређених радњи ради отклањања узрока вероватних штетних последица, као и одговарајућих мера предострожности у циљу спречавања настанка могућих штетних последица;

г) друге мере којима се постиже превентивна улога инспекцијског надзора;

 2) мереза отклањање незаконитости;

 3) мере забране;

 4) мере заплене;

 5) мере наредбе;

 6) мере за заштиту права трећих лица.

**в) Поред овлашћења из тачке а) и б), комунална инспекцијаима и следећа овлашћења:**

1. издавање прекршајног налога.
2. подношење пријаве надлежном органу за учињено кривично дело,
3. подношење захтева за вођење прекршајног поступка и
4. обавештавање другог надлежног органа да предузме мере из своје надлежности.

Постављеном мисијом комунална инспекција обезбеђује обављање законом одређних послова и подстиче сарадњу са грађанима ради стицања међусобног поверења.

Комунална инспекција у обављању послова промовише:

- Своје опредељење да ради у интересу локалне заједнице и њених грађана без обзира на њихово национално,идеолошко, културно или друштвено опредељење;

- знање и искуства у корист општег добра за све грађане општине Ириг;

- едукаuију грађана везану за одржавање комуналног реда;

- своје резултате рада ;

- значај у остваривању контаката са другим организацијским јединицама комуналне инспекције у Републици Србији

**V ПЛАН РАЗВОЈА И АКТИВНОСТИ У НАРЕДНОМ ПЕРИОДУ**

На основу процене постојећег стања постављене визије и мисије комуналне инспекције, утврђени су приоритети у раду комуналне инспекције у наредном периоду са тежиштем на опремању и оспособљавању комуналних службеника.

План развоја подразумева:

1. унапређење материјално техничких срестава,
2. едукација комуналних инспектора и
3. стално праћење нових законских прописа.

**1.РАЗВОЈНИ ПРИОРИТЕТИ :**

**1.1.Пуна имплементациај законских одредби**

Носилац: Општинска управа Ириг

Планирани временски период: 2020. -2025. године

Основ: Закон о инспекцијском надзору (Сл.гл РС бр.36/15) , Закон о комуналним делатностима (Сл.гл РС бр.88/11 и 104/2016) и остали закони и одлуке из надлежности комуналне инспекције.

Напомена: За поменуто нису потребна додатна финансијска средства

**2.КАДРОВСКИ ПРИОРИТЕТИ :**

* 1. **Усавршавање комуналних инспектора**

 Активност: иницирати стручно усавршавање

 Очекивани резултат: унапређена знања

 Индикатор: резултати теста, извештај

Носилац: општинска управа и Служба за инспекцијскепослове

Планирани временски период: 2020.- 2025.године

Основ: Закон о инспекцијском надзору (Сл.гл РС бр.36/15)

Напомена: семинари, тренинзи, вежбе и др. у организацији Општинске управе и надлежног Министарства

**2.3.Редовна и ванредна провера стручне оспособљености свих комуналних инспектора**

Активност: извршити проверу стручних знања комуналних инспектора

Очекивани резултат: установљење нових стручних знања комуналних инспектора

Индикатор: резултати теста, извештај

Планирани временски период: 2020- 2025. године

Носилац: Општинска управа и Служба за инспекцијске послове

Основ: Закон о инспекцијском надзору (Сл.гл РС бр.36/15)

Напомена: проверу спроводи надлежно Министарство као и Општинска управа и Служба за инспекцијске послове.

**2.5.Креирати услове,, мотивисаности“ запослених**

Активност : Иницирати адекватно награђивање и санкционисање у складу са резултатима рада

Очековани резултат: повећана ефикасност рада

Индикатор: извештај о ефикасности

Планирани временски период: 2020- 2025. године

Носилац: Општинска управа и Служба за инспекцијске послове

**3.ОРГАНИЗАЦИОНИ ПРИОРИТЕТИ:**

**3.1.Успоставити адекватну унутрашњу организацију**

Активност: распоредити запослене у складу са специфичностима и утврђеним потребама

Очековани резултат :ефикасна унутрашња организација

Индикатор: извештај о раду комуналне инспекције

Носилац: Шеф службе за инспекцијске послове

Планирани временски период: 2020.- 2025.године

**3.2. Радни састанци са инспекцијским службама Општинске управе**

Актинност: Радни састанци са другим инспекцијским службама Општинске управе по потреби, а најмање једном месечно

Носилац: Шеф службе за инспекцијске послове

Планирани временски период: 2020-2025 . године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: уколико постоји потреба са појединим инспекцијским службама могу се одржавати и чешћи састанци, а уколико нема потребе могу и ређе да се одржавају

**3.3.Радни састанци са Јавним предузећима, установама и другим субјектима**

Актинност: Радни састанци са Јавним предузећима, установама и другим субјектима по потреби а најмање једном годишње

Носилац: Начелник Општинске управе и Шеф службе за инспекцијске послове

Планирани временски период: 2020.-2025.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: на основу указане потребе и смерница начелника Општинске управе и Шеф службе за инспекцијске послове

**3.4. Радни састанци са представницима Полицијске станице Ириг**

Активност: Радни састанци са представницима Полицијске станице Ириг , по потреби а најмање једном годишње

Носилац: Начелник Општинске управе и Шеф службе за инспекцијске послове

Планирани временски период: 2020.-2025.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: на основу указане потребе и смерница начелника Општинске управе и Шеф службе за инспекцијске послове

**3.5.Радни састанци у оквиру Службе за инспекцијске послове**

Активност: Радни састанци у оквиру Служба за инспекцијске послове по потреби а најмање једном недељно

Носилац: Шеф службе за инспекцијске послове

Планирани временски период: 2020.-2025.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: на основу указане потребе и смерница Руководиоца службе за инспекцијске послове

**3.6. Информисање грађана о акrивностима и реализацији послова**

Активност: Информисање грађана о акrивностима и реализацији послова у оквиру Службе за инспекцијске послове по потреби

Носилац: службаза инспекцијске послове

Планирани временски период: 2020.-2025.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада уз сарадњу са грађанима

Индикатор: извештај о ефикасности

Напомена : по одобрењу Начелника Општинске управе

**4. ОПЕРАТИВНО-ФУНКЦИОНАЛНИ ПРИОРИТЕТИ**

**4.1.Сузбијање нелегалне продаје (ванпијачне) на јавним површинама**

Активност: Сузбијање нелегалне продаје (ванпијачне) на јавним површинама континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о постављању привремених и монтажних објеката

Очековани резултат:Смањено присуствонелегалне продаје на јавним површинама

Индикатор: извештај о раду

Напомена : Континуирана сарадња са тимом за борбу против нелегалног промета дувана и дуванских производа као и акцизних производа

* 1. **Обезбеђење поштовања радног времена у угоститељским, занатским и трговинским објектима**

Активност: Обезбеђење поштовања радног времена у угоститељским, занатским и трговинским објектимаконтинуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о радном времену у угоститељским, трговински м и занатским објектима и објектима за привређивање иrара на срећу и игара за забаву на територији општине Ириг и Закона о трговини (Сл.гл РС бр.53/10 и 10/13)

Очековани резултат: Смањен број не поштовања радног времена у угоститељским, занатским и трговинским објектима

Индикатор: извештај о раду

Напомена : Остварити још квалитетнију сарадњу са Полицијском станицом Ириг

* 1. **Заштита јавних површина од бесправног заузећа остављањем возила, ствари и других предмета**

Активност: Обезбеђење заштите јавних површина од бесправног заузећа остављањем возила,

ствари и других предмета континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о комуналној инспекцији

Очековани резултат:Смањен број недозвољених заузећа јавних површина

Индикатор: извештај о раду

Напомена : Остварити још квалитетнију сарадњу са Саобраћајном инспекцијом

**4.4. Спречавање радњи којима се нарушава опште уређење општине**

Активност: Спречавање радњи којима се нарушава опште уређење града континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о комуналној инспекцији: Смањен број радњи којима се нарушава опште уређење града

Индикатор: извештај о раду

Напомена : Остварити још квалитетнију сарадњу са комуналним редарима из месних заједница општине Ириг

**4.5. Контрола уклањања снега и леда**

Активност: Контрола уклањања снега и леда континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о комуналној инспекцији

Очековани резултат:Смањен број неправилности везано за уклањања снега и леда

Индикатор: извештај о раду

Напомена : Остварити још квалитетнију сарадњу са месним заједница општине Ириг

**4.6. Контрола коришћења паркиралишта у граду**

Активност: Контрола коришћења паркиралишта у општини континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о комуналној инспекцији

Очековани резултат:Смањен број недозвољених коришћења паркиралишта у граду

Индикатор: извештај о раду

Напомена : Остварити још квалитетнију сарадњу са Саобраћајном инспекцијом

**4.7. Обезбеђење транспорта складиштења и одлагања комуналног отпада и спречавање стварања дивљих депонија**

Активност: Обезбеђење транспорта складиштења и одлагања комуналног отпада и спречавање стварања дивљих депонија континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о комуналној инспекцији

Очековани резултат:Смањен број неправилности везано за обезбеђење транспорта складиштења и одлагања комуналног отпада и спречавање стварања дивљих депонија

Индикатор: извештај о раду

Напомена : Остварити још квалитетнију сарадњу са месним заједница општине Ириг

**4.9. Контрола начина држања домаћих животиња и кућних љубимаца**

Активност: Контрола начина држања домаћих животиња и кућних љубимаца континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о условима за држању домаћих животиња

Очековани резултат:Смањен број неправилности везано начина држања домаћих животиња и кућних љубимаца

Индикатор: извештај о раду

Напомена : Остварити још квалитетнију сарадњу са месним заједница општине Ириг

**4.10.Спречавање ометања обављања комуналних делатности и заштита комуналних**

 **објеката**

Активност: Спречавање ометања обављања комуналних делатности и заштита комуналних објеката континуираним контролама

Носилац: Служба за инспекцијске послове

Планирани временски период: 2020.-2025.године

Основ: Одлука о комуналној инспекцији

Очековани резултат: Смањен број неправилности везано за ометања обављања комуналних делатности и заштите комуналних објеката

Индикатор: извештај о раду

Напомена : Остварити још квалитетнију сарадњу са месним заједница општине Ириг

**4.11. Контрола општих правила кућног реда у стамбеним и стамбено-**

 **пословним зградама**

Активност: Контрола поштовања општих правила кућног реда у стамбеним и стамбено-пословним зградама континуираним контролама

Носилац: Служба за инспекцијске послове

Планирани временски период: 2020.-2025.године

Основ: Закон о становању и одржавању зграда (Сл.гласник РС бр.104/2016)

Очековани резултат: Смањен број неправилностивезано за поштовања општих правила кућног реда у стамбеним и стамбено-пословним зградама

Индикатор: извештај о раду

Напомена : Остварити још квалитетнију сарадњу са грађевинском инспекцијом

**5.ЛОГИСТИЧКИ ПРИОРИТЕТИ :**

**5.1. Набавка потребне опреме за потребе комуналне инспекције**

Активност: Набавка потребне опреме за потребе комуналне инспекције

Носилац: Општинска управа Ириг

Планирани временски период: 2020.-2025.године

Основ: Закон о комуналним делатностима (Сл.гл РС бр.88/11 и 104/2016)

Очековани резултат: Набављена потребна опрема за потребе комуналне инспекције

Индикатор: Набављена потребна опрема за потребе комуналне инспекције

Напомена : Достављање захтева са спецификацијом пре доношење Одлуке о буџету општине Ириг

**5.2. Израда годишњег извештаја о раду**

Активност: Израда годишњег извештаја о раду за сваку од година за предвиђени временског периода из Стратешког плана

Носилац: Служба за инспекцијске послове, комунална инспекција

Планирани временски период: 2020.-2025.године

Основ: Закон о инспекцијском надзору (Сл.гл РС бр.36/15)

Очековани резултат: Израђени годишњи извештаји о раду за сваку од година за предвиђени временског периода из Стратешког плана

Индикатор: Израђени годишњи извештаји о раду за сваку од година за предвиђени временског периода из Стратешког плана

Напомена : Планове израђивати у складу са временским оквирима из Закона

**VI ИМПЛЕМЕНТАЦИЈА**

Новим приступом раду комуналне инспекције створени су услови да се уз активно учешће грађана ефикасније реше комунални проблеми . ·

Комунална инспекција ће својим превентивним деловањем у великој мери допринети очувању и унапређењу комуналног реда у Општини.

Заједно са другим надлежним инспекцијским службама и у сарадњи са грађанима створиће чистији и уреднији град, бољи и квалитетнији живот у граду, сигурније и мирније окружење за живот и пријатнији боравак у граду.

**VII ЗАКЉУЧАК**

Да би се остварили сви циљеви комуналне инспекције потребно је прикупљати информације од свих субјеката који учествују у остваривању Стратешког плана рада комуналне инспекције.

На основу прикупљених података и извршене анализе, комунална инспекција ће одредити показатеље реализације Стратешког плана и тиме унапредити свој рад у локалној заједници.

Задаци комуналне инспекције су разноврсни и тиме је одговорност комуналне инспекције већа. Због свега наведеног потребан је тимски рад, где ће своје учешће узети све надлежне организације у Општини.

У предлогу су постављени реални и рационални циљеви који омогућавају стварање ефикасније комуналне инспекције и стварање партнерског односа са свим одговорним институцијама у општини.

Предложеном реализацијом може се сагледати да се комунална инспекција ослања на сопствене снаге уз коришћење капацитета општине , чијом подршком се може реализовати визија комуналне инспекције из ове Стратегије.

**VIII ОБЈАВА**

По давању мишљења на Стратегију од стране Комисије за координацију инспекцијског надзора општине Ириг, Стратегија ће бити објављена на интернет страници општине Ириг.

 Комунални инспектор Шеф Службе за инспекцијске

 послове

 ------------------------------------------ МП ----------------------------------------

 *Ивица Рушпај*